CELEX: 32021D0607(01)
Language: hu
Date: 2021-06-03 00:00:00
Title: A Bizottság végrehajtási határozata (2021. június 3.) az (EU) 2019/787 európai parlamenti és tanácsi rendelet alapján oltalom alatt álló, az (EU) 2019/1753 európai parlamenti és tanácsi rendelet 2. cikke értelmében nemzetközi lajstromozás céljából bejelentendő földrajzi jelzések jegyzékének létrehozásáról 2021/C 215 I/02

2021.6.7.   
               
               
                  HU
               
               
                  Az Európai Unió Hivatalos Lapja
               
               
                  CI 215/3
               
            
         A BIZOTTSÁG VÉGREHAJTÁSI HATÁROZATA
         (2021. június 3.)
         az (EU) 2019/787 európai parlamenti és tanácsi rendelet alapján oltalom alatt álló, az (EU) 2019/1753 európai parlamenti és tanácsi rendelet 2. cikke értelmében nemzetközi lajstromozás céljából bejelentendő földrajzi jelzések jegyzékének létrehozásáról
         (2021/C 215 I/02)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniónak a Lisszaboni Megállapodás eredetmegjelölésekről és földrajzi jelzésekről szóló genfi szövegéhez történő csatlakozását követő fellépéséről szóló, 2019. október 23-i (EU) 2019/1753 európai parlamenti és tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az eredetmegjelölésekről és a földrajzi jelzésekről szóló Lisszaboni Megállapodás genfi szövege (2) (a továbbiakban: genfi szöveg) a Szerződő Felek eredetmegjelöléseinek és földrajzi jelzéseinek kölcsönös oltalmát biztosító rendszer végrehajtását szolgáló nemzetközi megállapodás.
                  
               
                     (2)
                  
                  
                     Az Európai Uniónak a Lisszaboni Megállapodás eredetmegjelölésekről és földrajzi jelzésekről szóló genfi szövegéhez történő csatlakozásáról szóló (EU) 2019/1754 tanácsi határozat (3) elfogadását követően az Unió 2019. november 26-án letétbe helyezte a genfi szöveghez való csatlakozásról szóló okiratot. Az Uniónak a genfi szöveghez való csatlakozása 2020. február 26-án vált hatályossá. Mivel az Unió volt az ötödik Szerződő Fél, amely csatlakozott a genfi szöveghez, a genfi szöveg – a 29. cikkének (2) bekezdésével összhangban – ugyanazon a napon hatályba lépett.
                  
               
                     (3)
                  
                  
                     A genfi szöveg 5. cikkének (1) és (2) bekezdése értelmében az egyes Szerződő Felek illetékes hatóságai eredetmegjelölés, illetve földrajzi jelzés nemzetközi lajstromozására vonatkozó bejelentéseket nyújthatnak be a Szellemi Tulajdon Világszervezetének Nemzetközi Irodájához, amely felveszi az adott eredetmegjelölést vagy földrajzi jelzést a nemzetközi lajstromba. A genfi szöveg 9. cikkével összhangban a többi Szerződő Fél eldöntheti, hogy – a megfelelő vizsgálati eljárás lefolytatását követően és annak eredményeit figyelembe véve – oltalomban részesíti-e a szóban forgó eredetmegjelölést vagy földrajzi jelzést a területén.
                  
               
                     (4)
                  
                  
                     Az (EU) 2019/1753 rendelet 1. cikkének (2) bekezdése értelmében az említett rendelet és az annak alapján elfogadott jogi aktusok alkalmazásában a „földrajzi árujelzők” kifejezés kiterjed az (EU) 2019/787 európai parlamenti és tanácsi rendelet (4) értelmében vett földrajzi jelzésekre.
                  
               
                     (5)
                  
                  
                     Az (EU) 2019/1753 rendelet 2. cikkének (1) bekezdésével összhangban a Bizottság az Unió genfi szöveghez való csatlakozásakor – valamint azt követően is rendszeres időközönként – az Unió illetékes hatóságaként jogosult uniós eredetmegjelölések és földrajzi jelzések nemzetközi lajstromozására vonatkozó bejelentéseket benyújtani a Nemzetközi Irodához.
                  
               
                     (6)
                  
                  
                     2020 szeptembere és decembere között a tagállamok az (EU) 2019/1753 rendelet 2. cikke (2) bekezdésének megfelelően 12 kérelmet nyújtottak be a Bizottsághoz a területükről származó és az (EU) 2019/787 rendelet alapján oltalom alatt álló földrajzi jelzések nemzetközi lajstromba történő felvétele iránt.
                  
               
                     (7)
                  
                  
                     Az (EU) 2019/787 rendelet alapján földrajzi jelzésként oltalom alatt álló elnevezéseket a nemzetközi lajstromba való felvétel céljából földrajzi jelzésként indokolt bejelenteni.
                  
               
                     (8)
                  
                  
                     Ezért a tagállamok által a területükről származó és az Unióban az (EU) 2019/787 rendeletnek megfelelően oltalom alatt álló földrajzi jelzések nemzetközi lajstromozása iránt a Bizottsághoz benyújtott kérelmek alapján létre kell hozni a lajstromozás céljából bejelentendő földrajzi jelzések jegyzékét.
                  
               
                     (9)
                  
                  
                     Az e határozatban előírt intézkedések összhangban vannak a szeszes italokkal foglalkozó bizottság véleményével,
                  
               A KÖVETKEZŐKÉPPEN HATÁROZOTT:
         
            Egyetlen cikk
            E határozat melléklete tartalmazza az (EU) 2019/787 rendelet alapján oltalom alatt álló, a Bizottság által nemzetközi lajstromozás céljából bejelentendő földrajzi jelzések jegyzékét.
         
         
            Kelt Brüsszelben, 2021. június 3-án.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 271., 2019.10.24., 1. o.
         
         
            (2)  HL L 271., 2019.10.24., 15. o.
         
         
            (3)  A Tanács (EU) 2019/1754 határozata (2019. október 7.) az Európai Uniónak a Lisszaboni Megállapodás eredetmegjelölésekről és földrajzi jelzésekről szóló genfi szövegéhez történő csatlakozásáról (HL L 271., 2019.10.24., 12. o.).
         
            (4)  Az Európai Parlament és a Tanács (EU) 2019/787 rendelete (2019. április 17.) a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi jelzéseinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről (HL L 130., 2019.5.17., 1. o.).
      
      
         
            MELLÉKLET
            Az Unióban az (EU) 2019/787 rendelet alapján oltalom alatt álló, az (EU) 2019/1753 rendelet 2. cikke értelmében nemzetközi lajstromozás céljából bejelentendő földrajzi árujelzők (földrajzi jelzések) jegyzéke
            
               Görögország
            
            
                        —
                     
                     
                        Τσικουδιά/Tsikoudia/Τσίπουρο/Tsipouro (FJ)
                     
                  
               Spanyolország
            
            
                        —
                     
                     
                        Brandy de Jerez (FJ)
                     
                  
                        —
                     
                     
                        Brandy del Penedés (FJ)
                     
                  
                        —
                     
                     
                        Chinchón (FJ)
                     
                  
                        —
                     
                     
                        Gin de Mahón (FJ)
                     
                  
                        —
                     
                     
                        Pacharán navarro (FJ)
                     
                  
                        —
                     
                     
                        Ronmiel de Canarias (FJ)
                     
                  
               Ciprus
            
            
                        —
                     
                     
                        Ζιβανία/Τζιβανία/Ζιβάνα/Zivania (FJ)
                     
                  
               Magyarország
            
            
                        —
                     
                     
                        Törkölypálinka (FJ)
                     
                  
               Finnország
            
            
                        —
                     
                     
                        Suomalainen Vodka/Finsk Vodka/Vodka of Finland (FJ)
                     
                  
               Görögország, Ciprus
            
            
                        —
                     
                     
                        Ouzo/Ούζο (FJ)
                     
                  
               Magyarország, Ausztria
            
            
                        —
                     
                     
                        Pálinka (FJ)